Zdeněk Pohlreich

Zdeněk Pohlreich (* 10. apríl 1957, Praha) je český šéfkuchár, gastronóm, moderátor a autor kuchárskych kníh. Moderuje celý rad gastronomických šou na TV Prima, v rokoch 2009–2018 sa preslávil programom Ano, šéfe!.

Život 
Po tom čo nezložil skúšky na strednú školu, vyučil sa za kuchára proti svojej vôli a varenie ho najskôr vôbec nebavilo.

Po vyučení nastúpil do pražského hotela Stop.

Na prelome 70. a 80. rokov bol členom reprezentačného bejzbaloového tímu. Po zájazde do Holandska začal uvažovať o emigrácii a v roku 1986 sa pre ňu rozhodol. Realizoval ju o tri roky neskôr. Vyše roka strávil v Holandsku a po získaní povolenia odišiel do austrálskej Adelaide, kde mu v začiatkoch pomáhal strýko. Začal ako zástupca šéfkuchára v reštaurácii La Guillotine, v ktorej sa neskôr stal šéfkuchárom.

Po návrate z emigrácie postupne pracoval na rovnakej pozícii v Prahe v hoteloch Renaissance, Villa Voyta, Radisson SAS a Marriott. K roku 2010 prevádzkuje kaviareň Café Imperial v štýle prvorepublikových Grand Café  a  taliansku reštauráciu Divinis. Učí na Střední škole gastronomické a hotelové (SŠGH) v Prahe a vedie niekoľko kurzov v rámci Pražského kulinárskeho inštitútu.[8].

Prvou manželkou, s ktorou emigroval do Holandska, bola Naděžda. Dňa 15. októbra 2011 sa druhý raz oženil s priateľkou Zdeňkou pri Bodamskom jazere. Má syna Jana.

Vzdelanie 
 SOU kuchařské, Praha
 Hotelová škola, Praha
 Institute of Business Studies, Praha

Prax 
 od júla 2008 – ristorante Divinis
 od mája 2007 hotely Imperial a Metropol, šéfkuchár
 2004–2007 hotel Prague Marriott, šéfkuchár a zodpovedný vedúci pre reštaurácie Marriott a Renaissance
 2002–2004 hotel Renaissance Praha, šéfkuchár
 1998–2002 hotel Radisson SAS Praha, šéfkuchár
 1996–1998 hotel Villa Voyta Praha, šéfkuchár
 1993–1996 hotel Renaissance Praha, sous-chef
 1991–1993 reštaurácia La Guillotine, Adelaide, Austrálie, šéfkuchár 
 1990–1991 reštaurácia Het Schellinkje, Meppel, Holandsko, šéfkuchár
 1975–1989 rôzne hotely a reštaurácie, Praha

Ocenenia 
 2000 víťaz President's Award, Hong-Kong, Radisson SAS
 2001 víťaz President's Award, Cancún

Profesionálne školenia 
 Cukrárský kurz na Regency College of T.A.F.E., Austrália
 Mäsiarsky a pekárský kurz Gastronom school garden, Drážďany, Nemecko
 Kurz čínskej a thajskej kuchyne DHP Culture, Šanghaj, Čína
 LOTS training na Management School od Radisson SAS, Göteborg, Švédsko
 2002 Foundation of Leadership, Antem Marriott hotel, Malorka
 2003 kurz Creating Marriott Leadership Culture, Renaissance hotel Praha
 Medzinárodne certifikovaný školiteľ HACCP

Moderátor 
Do povedomia širokej verejnosti sa Zdeněk Pohlreich dostal vďaka jeho moderátorskému pôsobeniu v reláciach TV Prima. Medzi tie najznámejšie patrí gastronomické reality-šou Ano, šéfe! a Na nože podľa námetu britskej série kuchára Gordona Ramseyho. K týmto dvom prvným šou sa neskôr pridaly tiež Šéf na grilu, Česko vaří s Pohlreichem, Vařte jako šéf!, Už dost, šéfe!, Teď vaří šéf!, Rozpal to, šéfe! a Zdeňkova akademie

Knihy 
 Bravo, šéfe! (2009)
 Bravo, šéfe! Zdeněk Pohlreich vaří mezinárodní kuchyni, Ikar, (2009)
 Prostřeno bez servítků (2010)
 Šéf na grilu (2011)
 Zdeněk Pohlreich v akci (2011)
 Šéf na grilu II. (2012)
 Šéf na smetaně (2012)
 Vejce nebo slepice (2012)
 Už dost, šéfe! (2012)
 Česko vaří s Pohlreichem (2013)
 Vařte jako šéf (2013)
 Rozpal to, šéfe! (2014)
 Itálie na talíři (2015)
 Grilování (2015)
 Moje domácí kuchyně (2015)
 Lehká kuchyně (2016)
 Kulinárium (2017)
 Fresh kuchyně (2018)
 Taková normální kuchařka (2019)

Referencie

Iné projekty

Externé odkazy 
 Oficiálna stránka
 Zdeněk Pohlreich na stránkach Pražského kulinářského institutu

Zdroj 

Kuchári
Českí moderátori